གཏོར་མའི་ཕན་ཡོན།གཏོར་མ་ལ་ཕར་ཕྱིན་དྲུག་དང་།བསྡུ་བའི་དངོས་པོ་བཞི་དང་།སྡོམ་པ་གསུམ་དང་།བར་ཆད་སེལ་བའི་གཏམ་རྒྱུད་དང་བཞི།གཏོར་མའི་ཕན་ཡོན་ཕར་ཕྱིན་དྲུགཟན་དང་ཆུ་སོགས་ནི་སྦྱིན་པ་དང་།གཙང་སྦྲ་དང་ལྡན་པ་ཚུལ་ཁྲིམས་དང་།དེ་གཏོང་བ་ལ་སྡུག་བསྔལ་མེད་པ་བཟོད་པ་དང་།དེ་ལ་རྟག་ཏུ་བརྩོན་པ་བརྩོན་འགྲུས་དང།ཏིང་འཛིན་ལ་གནས་པ་བསམ་གཏན་དང་།འཁོར་གསུམ་དམིགས་མེད་ཤེས་པ་ཤེས་རབ་ཀྱི་ཕར་ཕྱིན་དང་དྲུགགཏོར་མའི་ཕན་ཡོན་བསྡུ་དངོས་བཞི།གཏོར་མ་མགྲོན་སོ་སོར་དངོས་པོ་ཕུལ་བ་སྦྱིན་པ།མགྲོན་རྣམས་ལ་བསྟོད་པ་བརྗོད་པ་སྙན་པར་སྨྲ་བ།དེ་དག་ལ་འཕྲིན་ལས་ཞུ་ཞིང་ལས་བཅོལ་བ་དོན་སྤྱོད་པ།དེ་དག་འཁོར་གསུམ་མི་དམིགས་པའི་རྩིས་ཟིན་པ་དོན་མཐུན་ནོ།།གཏོར་མའི་ཕན་ཡོན་སྡོམ་པ་གསུམ།དེ་ཡང་སེམས་ཅན་ལ་གནོད་པ་མེད་པར་བཏང་བས་སོ་ཐར་གྱི་སྡོམ་པ་དང་།དེ་དག་ལ་ཕན་པའི་ཕྱིར་བཏང་བས་བྱང་སེམས་ཀྱི་སྡོམ་པ།ཡིད་དམ་སྒོམ་བཟླས་བྱས་པས་སྔགས་སྡོམ་ཚང་བ་ཡིན་ནོ།།གཏོར་མའི་ཕན་ཡོན་བར་ཆད་དང་བྲལ་བ།གཏོར་མ་བཏང་བས་ཚེ་འདིའི་ཚེ་བསོད་ཁ་རྗེ་དབང་ཐང་ཐམས་ཅད་རྒྱས་ཤིང་།བར་ཆད་བདུད་བཞི་འཇོམས་པ་དང་།བཅས་ལྟུང་གི་ཆག་ཉམས་བྱང་ཞིང་ས་ལམ་གྱི་རྟོགས་པ་མཐར་ཕྱིན་པ་ལའང་གཏོར་མ་འདི་ཁྱད་པ་འཕགས་པ་ཡིན།